text.text: A Global Voices initiative to support marginalized communities to harness the internet to meet their self-determined needs.
text.text_idx: #000003
text.text: Dagbani Wikimedians ban be Ghana Pohim Zuɣu Maŋgubu sochibisi shɛli bɛ ni yɛn kpuɣi ka tooi duhiri bɛ balli yuli.
text.text_idx: #000004
text.text: N nyɛla pohim zuɣu bala kpaŋsibu buɣubaa, vihirovihiro, ka lahi Wikimedia sabisabira ŋun yi Tamale din be Ghana la. N nyɛla Dagbana alali ŋun tɔɣisiri Dagbanli, ka bohim li shikuru ni. N lahi nyɛla Wikimedia nim ni ti so shɛhira Gbaŋ ni o baŋsiri niriba zaŋ kpa Wikimedia polo. N nyɛla ŋun daa pahi ka bɛ kpa Dagbani Wikimedians User Group; mani n-lahi nyɛ zuɣulana zaŋ ti Dagbani Wikimedians User Group. Mani n-lahi nyɛ zuɣulan zaŋ ti West African Indigenous Language din be Art+Feminism ka lahi be Wikimedia Language Diversity Hub saawar’ gbaariba la ni. Baayan Wikimedia ŋun nyaanga, n lahi be UNESCO ”Open Education for Better World” program la shaawar’ gbaariba la ni. N lahi nyɛla Mozilla Open Leader X Fellow, ka nyɛ MozFest baŋsim lɛra, ka lahi nyɛ buɣubaa zaŋ ti Mozilla Festival 2023 yuuni.
text.text_idx: #000008
text.text: Dagbani, bɛ ni lahi mi shɛli Dagbanli, ni Dagbanle la, nyɛla Gur balli din be Ghana mini Togo tudu yaɣili. Ban yɛrili ni alali kalinli kuli paai 3,160,000. Dagbanli nyɛla baŋsim yaɣ’ shɛli din kpa talahi shikuru bihi primary mini JHS ka lahi nyɛ baŋsim yaɣili nti shikuru bihi ban bori li shikuriti pam ni Ghana tudu yaɣili. Di mini ban yɛri Dagbanli galisiya Tudu yaɣili la zaa yoli, bɛ tooi zooi ka bɛ diri alizama la Silimiinsili ni intanɛɛti zuɣu, kaman Ghana bali shɛŋa dabam gba ni niŋdi shɛm. Dagbanli lahi pahi bala piniyini (11) shɛli gɔmnanti ni pii ni bɛ wuhiri li Ghana shikuriti ni. Tun yuuni 2020, karimbanima mini ban puu biɛri zuliya toon’ tibo zuɣu nyɛla ban nyɛ ninyambo pam ni tohisabi Dagbani Wikipedia zuɣu. Bɛ nyɛla ban sɔŋsi ka Wikipedia, Wikidata, ni Wikimedia Commons niŋ viɛlim Dagbanli ni.
text.text_idx: #000010
text.text: Yaɣili ŋɔ, pirimla n ni pahi Rising Voices nim Digital Security Project vihirovihironim ni la, ni ni nyɛ toondana zaŋ ti Dagbani Wikimedians User Group la zuɣu, m borimi ni nya Dagbani Wikimedians nim ŋɔ milinsi zaŋ kpa pohim zuɣu maŋ gubu. Di zuɣu ka n niŋ vihigu ŋɔ ka di taachi nyɛ “Digital Security and Online Safety Concerns: A Case Study Approach for Dagbani Language Activists and Researchers in Ghana”. Yaha, n daa borimi ni m baŋ yɛlimuɣisir’ shɛŋa din be bɛ tuma ni, ni di damdi bɛ wikimedia tuma shɛm.
text.text_idx: #000012
text.text: N ni daa yɛn pili vihigu ŋɔ, n daa molila molo Dagbani Wikipedia User Group WhatsApp dundɔŋ ni ni bɛ pii bohi labisiriba pubu buta zuɣu, paɣa yino, univɛsity shikuru bila, dabba ayi, ban nyɛ zuliya yɛlitɔɣa gandammoya ka lahi nyɛ karimbanima m-be Tamale. Vihigu maa tuma ni, n daa lahi laɣim niriba pishi yinika ban nyɛ ninvuɣu pala ni ninvuɣu kura zaa ka be Dagbani Wikimedians User Group m-bohi ba bohisI. Din yɛn chɛ ka labisibu yina yaɣa zaa, n daa yulila ban yɛn labisi bohisi maa ni nyɛ bali shɛli (paɣa bee doo), bɛ ni yi shɛli na, ni bɛ ni chaŋ shikuru paai shɛm. Kobiga puuni, ban daa labisi bohisi maa daa yiɣisila vaabu pisopoin ni ata (73%) daa nyɛla dabba, ka paɣaba mi yiɣisi vaabu pishi ni ayopɔin (27%), ka vaabu pihita (30%) mi nyɛ shikuru bihi.
text.text_idx: #000014
text.text: N ni nyɛ gandammoli ka lahi nyɛ wikimedia sabisabira la zuɣu, n daa kpahimya ti nya salo pam be dundɔŋ maa ni tooi zooi ka bɛ malila sooshal midia n-tumdi bɛ zuliya yɛlitɔɣa kpaŋsibu tuma. N ni daa bohi ba ni bɛ ni tooi zooi ka bɛ niŋdi binshɛɣu pohim zuɣu, nti pahi bɛ tangalimia zuɣu, bɛ da yɛliya ni bɛ VoIP applications kamani WhatsApp mini Facebook m-boonila niriba. Bɛ puuni yino daa yɛliya:
text.text_idx: #000015
text.text: Dagbani Wikimedians ni bi pɔhim zuɣu maŋ gubu
text.text_idx: #000017
text.text: Yaha, n-lahi nyɛ ka bɛ pam mali baŋsim zaŋ jɛndi ashili bihi (passwords),PINs,ni patterns, ni di gu bɛ tabiibi binyɛra ka chɛ bɛ ni bi ti shɛba soli ni bɛ zaŋ li ku bukaata nima. Lala bɔhasi ŋɔ laɣim bɔhi ŋɔ puuni, n-daa nya ka kɔbigu puuni bɛ vaaibu pihiyɔbu pohim zuɣu yaɣa,taliŋ kpanjɔri,bee pɔhim lahabaya yaɣ'shɛŋa ka bɛ na min ŋmaai ka chɛ ba. Shɛba daa yɛliya ni bɛ min zu bɛ nuchɛbaŋsi ni liɣiri (silimiinsi ni boli shɛli “mobile money”) bee pɔhim zuɣu liɣiri sɔŋbu saha shɛli ha. Yaha,kɔbigu puuni,bɛ ni vaaibu pishi n-min tiligi ka chɛ ban ŋmaari niriba pɔhim zuɣu nabiɛri mini yɔhiŋ,ka kɔbigu puuni vaaibu pia ko n-daa ŋmɛ nyɔɣu ni bɛ ʒin nya lala pohim zuɣu ŋmaabu ŋɔ mini di taba bee ka bɛ ŋmaai ba bahi pɔhim zuɣu bɛ biɛhigu ni.
text.text_idx: #000022
text.text: Niriba dihitabili ni sochibi shɛŋa din ni tooi wuligi lahabali zaŋ jɛndi pɔhim zuɣu yaɣa gubu mini di taɣ'bu daa nyɛla noli ni baŋsim lɛbu din nyɛ vidio mini sabbu zaŋ jɛndi gubu. Din nyaaŋa,vidio nima din ni tooi wuhi niriba wuligibu gara-nima zuɣu (platforms) kamani “YouTube” ni tooi sɔŋsi ban mali zaɣa ka bɛ bɔhim pam zaŋ chaŋ bɛ ni yɛn niŋ shɛm n-tooi gu bɛ ni nyɛ shɛba pɔhim zuɣu,ka lahi niŋdi pɔhim zuɣu yaɣa kampeei nima din ni chɛ ka “Google” kukoli vihigu tooi ti ba vidio shɛŋa din mali anfaani.
text.text_idx: #000023
text.text: M-mi laɣingu ŋɔ viɛnyɛla,amaa binshɛɣu n-ni daa bi mi pam nyɛla bɛ milinsi zaŋ jɛndi pɔhim zuɣu tabiibi maŋa gubu mini pɔhim zuɣu ashiya. Laɣingu ŋɔ bɔhasi bɔhibu la ni,bɛ ni yino daa yɛliya,
text.text_idx: #000027
text.text: N-dihitabili ni bɔhasi ŋɔ laɣim bɔhi ŋɔ nyɛla din yɛn sɔŋsi Dagbani baŋsim bayana dundɔŋ ŋɔ ka ti tooi nya maligu zaŋ ti ti yɛlimuɣ'sira, zaŋ jɛndi sahakam chiriŋ mini ŋmaari shɛŋa ti ni tooi nyari ti WhatsApp dundɔna la ni. N dihitabili ni kadama di zaŋ wuhi salo ni sɔŋ ti ka ti bɔhim pam zaŋ kpa pɔhim zuɣu tabiibi maŋa gubu din ni chɛ ka ti kuli ni tooi tumdi ni kpaŋ maŋa din ni chɛ ka ti tooi zaŋ ti balli m-pa pɔhim zuɣu.
text.text_idx: #000028
text.text: Ghana tu ni di bɔ zalikpana din yɛn gu ban mali pɔhim zuɣu tabiibi gara nima (platforms) n-tumdi tuma balle gar'shɛŋa din ka lɛbigibu sɔŋsim zaŋ ti ti dundɔna ni bala.
  Di tu ni pɔhim zuɣu tabiibi maŋa gubu nɛma niŋ bayana n-ti dundɔŋ ni bala ka bɛ ni tooi nyali sahashɛli kam.
  Di tu ni di lɛri shikuru bihi pɔhim zuɣu tabiibi maŋa gubu baŋsim,di bahi bahindi University shikuru bee Senior High shikuru bihi; din ni chɛ ka niriba ni tooi baŋ bɛ ni ni tooi niŋ shɛm n-gu ka taɣi bɛ pɔhim zuɣu tuma.
  Di tu ni gɔmnanti zaŋ o kpalanzuya gbuni tangalifoon tuma duri ni kpamba kamani “Ministry Of Education”, “National Communication Authority”, “Alliance For Affordable Internet”, n-ti pahi “National Communication On Civic Education” ka bɛ yina ni pɔhim zuɣu tabiibi maŋa gubu lahabaya mini baŋsim lɛbu tuma nima zaŋ ti sokam ni balli kam zaa.
text.text_idx: #000030
text.text: For more stories and information from participating language communities, please visit the “Digital Security + Language” project page
text.text_idx: #000033
text.text: Since Rising Voices launched in 2007, we’ve supported nearly 100 underrepresented communities through training, mentoring, microgrants and connections with peer networks. Our support has helped these groups develop bottom-up approaches to using technology and the internet to meet their needs and enhance their lives.
text.text_idx: #000034
text.text: Learning from Mapuche teachings of “poyewvn” to counter discrimination online
text.text_idx: #000037
text.text: Ayuujk-amïxän: Imagining digital security strategies from listening to the elders
text.text_idx: #000038
text.text: Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
text.text_idx: #000045
text.text: Special thanks to our many sponsors and funders.
text.text_idx: #000046
text.text: Please support our important work:
text.text_idx: #000047